
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 995 

24 Απριλίου 2013 


ΑΠΟΦΑΣΕΙ Σ 

Αριθμ. οικ: 1284 

Έγκριση του εσωτερικού κανονισμού λειτουργίας του 
Θεραπευτηρίου Χρονιών Παθήσεων του Αννουσά- 
κειου Ιδρύματος της Ιερός Μητρόπολης Κισάμου και 
Σέλινου. 

Ο ΑΝΤΙΠΕΡΙΦΕΡΕΙΑΡΧΗΣ ΧΑΝΙΩΝ 

Έχοντας υπόψη: 

1) Τις διατάξεις του Ν. 3852/2010 (ΦΕΚ 87/7.6.2010 τ.Α') 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης-Πρόγραμμα Καλλικράτης». 

2) Τις διατάξεις του Π.Δ. 149/2010 (ΦΕΚ 242/Α727-12- 
2010) «Οργανισμός Περιφέρειας Κρήτης». 

3) Την υπ’ αρ. 860/27-1-2010 (ΦΕΚ 261/17-2-2011) απόφα¬ 
ση Περιφερειάρχη «Μεταβίβαση αρμοδιοτήτων στους 
Αντιπεριφερειάρχες Περιφερειακών Ενοτήτων». 

4) Την υπ’ αρ. οικ. 2704/2-2-11 (ΦΕΚ 135/9-2-2011) από¬ 
φαση Περιφερειάρχη «Μεταβίβαση αρμοδιοτήτων στους 
Αντιπεριφερειάρχες». 

5) Την υπ’ αριθμ. 20/1-2-2011 (ΦΕΚ 530/6-4-2011) «Από¬ 
φαση Περιφερειάρχη περί μεταβίβασης αρμοδιοτήτων 
στους Αντιπεριφερειάρχες των Περιφερειακών Ενοτή¬ 
των του τμήματος της Κοινωνικής Αλληλεγγύης». 

6) Το Ν.Δ. 162/1973 (ΦΕΚ 227/Α724.9.1973) «Περί μέτρων 
προστασίας υπερηλίκων και χρονίως πασχόντων ατό¬ 
μων» (άρθρο 5, δημοσίευση εσωτερικού κανονισμού των 
Θ.Χ.Π. στην Εφημερίδα της Κυβερνήσεως). 

7) Το Π.Δ. 631/1974 (ΦΕΚ 271/Α730-9-1974) (Περί των 
προϋποθέσεων χορηγήσεως Αδειας ίδρυσης και λει¬ 
τουργίας Ιδιωτικών Οίκων Ευγηρίας και Θεραπευτηρίων 
Χρονιών Παθήσεων μη κερδοσκοπικού χαρακτήρα). 

8) Το υπ’ αριθμ. Π3β/Φ.18/Γ.Π.9278/14-3-2012 έγγραφο 
του Υπουργείου Υγείας και Κοιν. Ασφαλίσεων. 

9) Την από 11-2-2013 αίτηση του Αννουσάκειου Ιδρύ¬ 
ματος. 


10) Ότι δεν προκύπτει δαπάνη στον προϋπολογισμό, 
αποφασίζουμε: 

Εγκρίνουμε τον εσωτερικό κανονισμό λειτουργίας του 
Θεραπευτηρίου Χρόνιων Παθήσεων του Αννουσάκειου 
Ιδρύματος της Ιερός Μητρόπολης Κισάμου και Σέλινου, 
μη κερδοσκοπικού χαρακτήρα, που βρίσκεται στο Κα¬ 
στέλι Κισάμου. 

Εσωτερικός Κανονισμός Λειτουργίας 
Αρθρο 1 

ΣΚΟΠΟΣ ΤΟΥ ΘΕΡΑΠΕΥΤΗΡΙΟΥ 

Σκοπός του Θεραπευτηρίου είναι: 

Α] Η λειτουργία Τμήματος Περίθαλψης που απευθύ¬ 
νεται σε: μοναχικά, οικονομικά και κοινωνικά αδύναμα 
ηλικιωμένα άτομα και άτομα με ειδικές ανάγκες, καθώς 
και σε άτομα που αδυνατούν να αυτοεξυπηρετηθούν και 
χρήζουν ειδικής φροντίδας, άνω των 18 χρόνων. 

Εξυπηρετεί πρώτιστα τις κοινωνικές ανάγκες των 
ατόμων που κατάγονται από την περιφέρεια της Ιεράς 
Μητροπόλεως Κισάμου και Σέλινου και εφ’ όσον υπάρ¬ 
χει δυνατότητα και από άλλες περιφέρειες. Παρέχει 
σύστημα περίθαλψης πασχόντων από χρόνια νοσήματα: 
πνευματικά, παθολογικά και κινητικά, με αποτέλεσμα 
να αδυνατούν να παραμείνουν στο οικείο περιβάλλον. 

Β] Η εφαρμογή Προγραμμάτων παροχής βοήθειας, 
νοσηλείας στο σπίτι, που απευθύνεται σε άτομα: α] μη 
αυτοεξυπηρετούμενα, εξαιτίας κοινωνικών δυσκολιών 
και προβλημάτων υγείας, β] που χρειάζονται ιδιαίτε¬ 
ρη βοήθεια, λόγω προσωρινών ή χρόνιων παθήσεων, 
γ] που είναι μοναχικά και ηλικιωμένα. Το Πρόγραμμα 
έχει σκοπό την παροχή κοινωνικών, ιατρικών υπηρεσι¬ 
ών σε άτομα ανεξαρτήτου ηλικίας, που αντιμετωπίζουν 
πρόσκαιρα ή μόνιμα προβλήματα υγείας ή ψυχοκοινω- 
νικά, ώστε να βελτιωθεί η ποιότητα της ζωής τους και 
να υποστηριχθούν οι οικογένειές τους. 

Γ] Η ανάπτυξη διακρατικών συνεργασιών με εταίρους 
από το εξωτερικό, μέσα από την αξιοποίηση Ευρωπα¬ 
ϊκών Προγραμμάτων, για την υλοποίηση σχεδίων μα¬ 
θητείας α] στο σύστημα της νοσηλευτικής φροντίδας 
ηλικιωμένων και ατόμων με ειδικές ανάγκες στο Θερα¬ 
πευτήριο και β] με την τοποθέτηση ανέργων μαθητευό- 
μενων σε διάφορα εργασιακά αντικείμενα, σε δημόσιους 
και ιδιωτικούς οργανισμούς, φορείς και εταιρείες. 

Δ] Η Οργάνωση Κοινωνικής Προσφοράς για την αντα¬ 
πόκριση σε μεταβαλλόμενες κοινωνικές ανάγκες της 
τοπικής κοινωνίας, σε καταστάσεις κρίσεως. 

Ε] Η ενημέρωση, ευαισθητοποίηση και κινητοποίηση 
της Κοινότητας για θέματα που αφορούν τις ευπαθείς 
ομάδες της κοινωνίας μέσα από διάφορες εκπαιδευτικές 
και πολιτισμικές δράσεις, με στόχο την ηθική και υλική 
συμπαράσταση προς το έργο του Θεραπευτηρίου και 
γενικότερα του Ιδρύματος, προς όφελος των ευπαθών 
ομάδων της κοινωνίας. 

Αρθρο 2 

ΣΥΣΤΗΜΑ ΠΕΡΙΘΑΛΨΗΣ 

Το Θεραπευτήριο παρέχει ένα πλήρες, ολοκληρωμένο 
σύστημα υπηρεσιών υγείας, περίθαλψης και φροντίδας, 
σε ένα ασφαλή θεραπευτικό περιβάλλον, με δυναμικό¬ 
τητα έως 64 κλινών. 

Ως περίθαλψη στο Θεραπευτήριο εννοείται η παροχή 
στέγης, τροφής, ένδυσης, ιατρικής παρακολούθησης, 
νοσηλευτικής φροντίδας, φυσιοθεραπείας, εργασιοθε¬ 
ραπείας και ψυχικής υποστήριξης. 

Στόχος της περίθαλψης είναι η σφαιρική κάλυψη 
των αναγκών των περιθαλπομένων, με την συμβολή 
διαφόρων ειδικοτήτων-επαγγελματιών υγείας: Ιατρικό- 
Νοσηλευτικό Προσωπικό, Κοινωνική Λειτουργό, Φυσιο- 
θεραπεύτρια, Εργασιοθεραπεύτρια και λοιπό βοηθητικό. 

Κάθε ειδικότητα θέτει συγκεκριμένους θεραπευτικούς 
στόχους, που διαφοροποιούνται κατά περίπτωση και 
είναι κοινοί σε ομαδικό επίπεδο. 

Αρθρο 3 

ΥΠΗΡΕΣΙΕΣ ΥΓΕΙΑΣ 

Οι υπηρεσίες υγείας του Θεραπευτηρίου οργανώνο¬ 
νται σε δύο ξεχωριστά τμήματα: Παθολογικό Τμήμα και 
Τμήμα Περίθαλψης Ανοϊκών Ασθενών, με δύο διαφορε¬ 
τικές πτέρυγες καθένα από αυτά. 

Με τον όρο υπηρεσίες υγείας εννοούνται: οι εργαστη¬ 
ριακές, και τυχόν κλινικές και παρακλινικές εξετάσεις 
του ασθενή για την αξιολόγηση της κλινικής του κατά¬ 
στασης και τον προσδιορισμό της κατάλληλης φαρμα¬ 
κευτικής αγωγής και νοσηλείας στο Θεραπευτήριο. Οι 
υπηρεσίες υγείας οργανώνουν την απαιτούμενη νοση¬ 
λευτική φροντίδα που διαφοροποιείται σε κάθε Τμήμα 
Περίθαλψης, σύμφωνα με τις ανάγκες του συνόλου των 
ασθενών. 

Ο Επιστημονικός Διευθυντής που ορίζεται από το Δ.Σ. 
ηγείται της ιατρικής ομάδας και του νοσηλευτικού προ¬ 
σωπικού και είναι υπεύθυνος για την ιατρική πορεία των 


ασθενών, σε επίπεδο πρόληψης και θεραπείας, για την 
ανακούφιση από τον πόνο και τα προβλήματα που προ- 
καλούνται από χρόνια νοσήματα. Οι υπηρεσίες υγείας 
που παρέχονται υπό την δική του επίβλεψη αφορούν: 

• τον βασικό ιατρικό έλεγχο των ασθενών σε ετήσια 
βάση, 

• πρόληψη μέσω αποφυγής κατακλίσεων, εφαρμογής 
εμβολιασμών, κατάλληλης σίτισης, ενυδάτωσης 

• καθημερινή παρακολούθηση ζωτικών σημείων 

• άμεση θεραπευτική παρέμβαση με την κρίνουσα για 
κάθε περίπτωση, ως κατάλληλη φαρμακευτική αγωγή 

• σωστή τήρηση του προγράμματος νοσηλείας 

Ενημερώνεται σε καθημερινή βάση από την Προϊστα- 

μένη Νοσηλείας και την Υπεύθυνη Βάρδιας για οποιαδή¬ 
ποτε προκύπτουσα ανάγκη και εξετάζει τρεις φορές την 
εβδομάδα τα τακτικά περιστατικά ή και περισσότερο 
σε επείγουσες καταστάσεις. 

Βρίσκεται σε τακτική επικοινωνία με εξωτερικούς 
Ιατρούς-Συνεργάτες του Θεραπευτηρίου: Παθολόγο, 
Ορθοπεδικό, Καρδιολόγο, Νευρολόγο-Ψυχίατρο, για την 
αντιμετώπιση διαφορετικών αναγκών των περιθαλπο- 
μένων, κάθε φορά που κρίνεται αναγκαίο και χρήζει 
ειδικής θεραπευτικής παρέμβασης. 

Τηρεί ιατρικό φάκελο των ασθενών με όλες τις ερ¬ 
γαστηριακές, κλινικές και παρακλινικές εξετάσεις και 
καταγράφει κάθε ιατρική εντολή προς το νοσηλευτικό 
και λοιπό προσωπικό, που τίθεται σε άμεση εφαρμογή. 

Ηγείται των ομαδικών συναντήσεων με τις λοιπές ει¬ 
δικότητες του Θεραπευτηρίου: Προϊσταμένη Νοσηλείας, 
Κοινωνική Λειτουργό, Φυσιοθεραπεύτρια, Εργασιοθε- 
ραπεύτρια, που οργανώνονται ανά 15 ημέρες για τον 
προσδιορισμό θεραπευτικών στόχων κατά περίπτωση 
περιθαλπομένου. 

Ελέγχει τον γενικό φάκελο κάθε ασθενή, που δια¬ 
φέρει από τον ατομικό του φάκελο που τηρεί κάθε 
ειδικότητα ξεχωριστά. Συγκεκριμένα, ο γενικός φάκελος 
συμπεριλαμβάνει τις θεραπευτικές παρεμβάσεις κάθε 
ειδικότητας και παραδίνεται σε περίπτωση εισαγωγής 
του ασθενή σε νοσηλευτικό ίδρυμα εκτός του Θεραπευ¬ 
τηρίου, για μία λεπτομερή ενημέρωση των ιδιαίτερων 
αναγκών του και της φυσικής, πνευματικής και ψυχικής 
κατάστασής του. 

Ο φάκελος περιέχει το ιατρικό ιστορικό, τον εργα¬ 
στηριακό και κάθε άλλης μορφής ιατρικό έλεγχο, την 
καταγραφή της ψυχοκοινωνικής πορείας του ασθενή 
στο περιβάλλον του Θεραπευτηρίου από την Κοινωνι¬ 
κή Λειτουργό, την φυσιοθεραπευτική αξιολόγηση - πα¬ 
ρέμβαση και τον προσδιορισμό του βαθμού ανάπτυξης 
δεξιοτήτων (σωματικών, κινητικών, πνευματικών και 
ψυχικών) από την συμμετοχή του σε δραστηριότητες 
εργασιοθεραπείας, σε ατομικό και σε ομαδικό επίπεδο. 

Στο Τμήμα Περίθαλψης Ανοϊκών Ασθενών, ο Νευρολό- 
γος-Ψυχίατρος, εξωτερικός συνεργάτης του Θεραπευ¬ 
τηρίου επισκέπτεται, κατά την πρωινή βάρδια νοσηλείας 
τους ασθενείς στις δύο πτέρυγες του τμήματος και 
οποιονδήποτε άλλον, όταν υφίσταται ανάγκη. Είναι σε 

ημερήσια επικοινωνία με την Προϊστάμενη Νοσηλείας 
για την αντιμετώπιση έκτακτων και καθημερινών κα¬ 
ταστάσεων. 

Αρθρο 4 

ΝΟΣΗΛΕΥΤΙΚΗ ΦΡΟΝΤΙΔΑ 

Με τον όρο νοσηλευτική φροντίδα εννοείται η εφαρ¬ 
μογή της θεραπευτικής και φαρμακευτικής αγωγής, 
καθώς και η καθημερινή προσωπική υγιεινή του ασθενή. 

Η νοσηλευτική φροντίδα αποτελεί την βάση του συ¬ 
στήματος περίθαλψης στο Θεραπευτήριο και για αυτό 
δίνεται βαρύτητα από τον Επιστημονικό Διευθυντή και 
την Προϊσταμένη Νοσηλείας στην σωστή τήρηση των 
ιατρικών εντολών και την ειδικευμένη νοσηλευτική πα¬ 
ρέμβαση: παροχή πρώτων βοηθειών, εμπεριστατωμένη 
αξιολόγηση της κλινικής εικόνας, εφαρμογή νοσηλευ¬ 
τικών πράξεων, κανόνων υγιεινής και ολοκληρωμένης 
φροντίδας των ασθενών. 

Το πρόγραμμα της προσωπικής υγιεινής αφορά παρο¬ 
χή βοήθειας στο ντύσιμο, βούρτσισμα μαλλιών, δοντιών, 
πλύσιμο προσώπου και χεριών, λουτρό καθαριότητας 
και κόψιμο νυχιών. 

Η Προϊσταμένη της Νοσηλείας προίσταται της νοση¬ 
λευτικής ομάδας και μεριμνά για την άρτια λειτουργία 
του συστήματος φροντίδας, τόσο σε επίπεδο πρόληψης, 
όσο και σε επίπεδο θεραπείας. 

Διασφαλίζει την άμεση εφαρμογή των ιατρικών εντο¬ 
λών και εποπτεύει τον τρόπο εφαρμογής της θεραπείας 
από το νοσηλευτικό προσωπικό. 

Στις καθημερινές δραστηριότητες της εντάσσεται η 
επίσκεψη των ασθενών σε όλους τους θαλάμους και 
στους κοινόχρηστους χώρους για την ακριβή αξιολό¬ 
γηση της κλινικής τους κατάστασης. 

Συνεργάζεται με όλες τις λοιπές ειδικότητες για την 
από κοινού αξιολόγηση και επαναπροσδιορισμό των 
θεραπευτικών στόχων σύμφωνα με την εξέλιξη της 
φυσικής, πνευματικής και ψυχικής πορείας του ασθενή. 

Τηρεί ηλεκτρονικό πρόγραμμα αρχείου των ασθενών, 
για την παρουσίαση στατιστικών στοιχείων, για την 
περαιτέρω αξιολόγηση και βελτίωση του συστήματος 
υγείας, που αφορά στην κίνηση των ιατρικών πράξε¬ 
ων, της νοσηλευτικής φροντίδας και των θεραπευτικών 
αποτελεσμάτων. 

Αρμοδιότητες Νοσηλευτή στο Θεραπευτήριο 

• Καθημερινή λήψη αρτηριακής πίεσης, σφίξεων και 
μέτρηση σακχάρου, 

• Καταμέτρηση βάρους 2 φορές το μήνα, 

• Αλλαγές στις διατροφικές συνήθειες των ασθενών, 
όποτε απαιτείται (άτομα με διαβήτη, άτομα παχύσαρκα 
ή με υπέρταση) σε συνεργασία με τον Επιστημονικό 
Διευθυντή και ειδικό Διαιτολόγο, 

• Καθημερινή καταγραφή σε νοσηλευτική καρτέλα 
τα εξής: 

ο Προσλαμβανόμενα φάρμακα και δοσολογία αυτών 

ο Αλλαγή φαρμακευτικής αγωγής 

ο Διάθεση για σίτιση 


ο Αλλαγές στην εξωτερική εμφάνιση 
ο Σωματική κατάσταση 
ο Μπάνιο 

οΈλεγχος σωματικής υγιεινής και σωστής ενδυμασίας 
ο Ψυχολογική εκτίμηση (διάθεση και συμπεριφορά) 

• Παρέμβαση εξωτερικής εμφάνισης όποτε αυτή κρί- 
νεται απαραίτητη και ατομικής/σωματικής υγιεινής 

• Συνοδεία ασθενών σε υγειονομικές υπηρεσίες 

• Επιτήρηση ασθενών την ώρα του φαγητού 

• Χορήγηση φαρμάκων 

• Ενεσοθεραπεία 

• Έλεγχος φαρμακευτικής αγωγής 

• Συνοδεία των ασθενών που χρειάζονται βοήθεια 
στην τουαλέτα και παρέμβαση όποτε αυτό απαιτείται 

• Συμμετοχή στις θεραπευτικές ομάδες δραστηρι¬ 
οτήτων 

• Λειτουργία ομάδας ασθενών για την ανάπτυξη θε¬ 
μάτων αγωγής υγείας 

• Διεξαγωγή ασκήσεων νοητικής ενδυνάμωσης 

• Πραγματοποίηση ατομικών συνεδριών για τη διε- 
ρεύνηση δυσκολιών στην ατομική υγιεινή ανάλογα με 
τις ανάγκες 

• Συμμετοχή στα συμβούλια 

• Αξιολόγηση νέων περιστατικών 

• Αξιολόγηση παλαιότερων περιστατικών και ίοΙΙονν υρ 

Αρθρο 5 

ΔΙΑΙΤΟΛΟΓΙΟ ΤΩΝ ΠΕΡΙΘΑΛΠΟΜΕΝΩΝ 

Σε μηνιαία βιάση αναρτάται ειδικό διαιτολόγιο των 
ασθενών υπογεγραμμένο από τον Επιστημονικό Διευθυ¬ 
ντή, που αφορά στην παροχή τριών βασικών ημερήσιων 
γευμάτων: πρωινό (8.30πμ), μεσημεριανό (12.30μμ), βρα¬ 
δινό (19.00μμ) και δύο ενδιάμεσων: δεκατιανό (ΙΟ.ΟΟπμ) 
και απογευματινό (ΙΘ.ΟΟμμ). 

Το καθημερινό διαιτολόγιο διαμορφώνεται ανάλογα 
με τις ιατρικές ανάγκες του συνόλου των ασθενών και 
είναι το κατάλληλο σε περιπτώσεις χρόνιων νοσημάτων 
όπως υπέρταση, καρδιολογικά προβλήματα, σακχαρώδη 
διαβήτη και άλλα. 

Διαφοροποιείται στις περιπτώσεις που απαιτείται 
ειδική δίαιτα για την ρύθμιση συγκεκριμένων προβλη¬ 
μάτων υγείας και την αντιμετώπιση έκτακτων ιατρικών 
αναγκών. 

Παρουσιάζει ποικιλία από διάφορες κατηγορίες τρο¬ 
φών και είναι ευέλικτο, ώστε να ικανοποιεί και προσω¬ 
πικές επιθυμίες των περιθαλπόμενων, όπου αυτό είναι 
εφικτό. 

Ειδικό διαιτολόγιο για συγκεκριμένη ασθένεια ή για 
αντιμετώπιση της παχυσαρκίας, καθορίζεται από διαιτο- 
λόγο-εξωτερικό συνεργάτη του Θεραπευτηρίου, όποτε 
κρίνεται αναγκαίο για την παρακολούθηση συγκεκρι¬ 
μένων περιπτώσεων. 

Άρθρο 6 

ΠΡΟΓΡΑΜΜΑ ΟΜΑΔΙΚΩΝ ΔΡΑΣΤΗΡΙΟΤΗΤΩΝ 

Οι περιθαλπόμενοι συμμετάσχουν σε ένα καθημερινό 
πρόγραμμα δραστηριοτήτων, με στόχο την ενδυνάμωση 
της ψυχικής, πνευματικής και σωματικής τους υγείας. 

Συγκεκριμένα εφαρμόζεται καθημερινά από τις Θ.ΟΟπμ 
έως τις 12.00 μμ, με την ταυτόχρονη λειτουργία τρι¬ 
ών ξεχωριστών ομάδων, όπου οι ασθενείς χωρισμένοι 
ανάλογα με τις ανάγκες και τις δεξιότητες τους εκ¬ 
παιδεύονται, κοινωνικοποιούνται και ψυχαγωγούνται με 
συγκεκριμένες δράσεις από την Κοινωνική Λειτουργό, 
Φυσιοθεραπεύτρια, Εργασιοθεραπεύτρια και Νοσηλεύ- 
τρια του Θεραπευτηρίου, καθώς και κατά τις μεσημε¬ 
ριανές ή απογευματινές ώρες όποτε αυτό είναι εφικτό. 

Το πρόγραμμα που τηρείται με συγκεκριμένο χρονοδι¬ 
άγραμμα, περιλαμβάνει Μουσική, χορό, φυσική άσκηση, 
ανάγνωση εφημερίδας, ομάδα γνωριμίας, γνωστικό ερε¬ 
θισμό, μνημονική διέγερση, συγκέντρωση και προσοχή, 
ασκήσεις νοητικής ενδυνάμωσης, ομάδα αναπόλησης, 
ομάδα μαντινάδας-παροιμιών-κ.λπ., ομάδα αγωγής υγεί- 
ας-δεξιοτήτων και συμπεριφοράς, παιχνίδια, χειροτε¬ 
χνία, ομαδική ψυχοθεραπεία και έκφραση συναισθη¬ 
μάτων, πρόγραμμα οικιακών δραστηριοτήτων, ομάδα 
καλλωπισμού, στα πλαίσια των ομαδικών αλλά και των 
ατομικών θεραπειών. 

Οι δράσεις αυτές που εναλλάσσονται στο εβδομα¬ 
διαίο πρόγραμμα, εμπλουτίζουν την καθημερινότητα 
των ασθενών και αποτελούν θεραπευτικό μέσο για την 
έκφραση συναισθημάτων και την τόνωση των θετικών 
στοιχείων της προσωπικότητας του ατόμου. 

Τα προγράμματα δραστηριοτήτων απευθύνονται σε 
όλους τους ανθρώπους που ζουν στο Θεραπευτήριο 
πρωτίστως, όμως, σε όσους χρειάζονται ενθάρρυνση, 
πρώιμη διάγνωση, θεραπεία και προφύλαξη από τη νόσο 
ΑΙζάθίπίθΓ. Η οργανωμένη παρέμβαση γίνεται μέσα στα 
πλαίσια της Οικονομικής Πολιτικής και της Πολιτικής 
στον χώρο της υγείας, ώστε να αυξηθεί η συμπαρά¬ 
σταση στους ανθρώπους που χρειάζονται την παροχή 
φροντίδας σε ένα οργανωμένο πλαίσιο. 

Πρωταρχικός στόχος των προγραμμάτων είναι η 
προσφορά στους αποδέκτες τους μίας διαδρομής 
κατάκτησης της δεξιότητας, της αυτονομίας και της 
ταυτότητας. Ο σκοπός αυτός έγκειται πάνω απ’ όλα 
στο γεγονός, ότι οι αποδέκτες των υπηρεσιών αυτών 
εκουσίως σχεδιάζουν, επιλέγουν και πραγματοποιούν 
ποικιλία δραστηριοτήτων, συμμετέχοντας και συμβιώ- 
νοντας σε μια κοινοτική εμπειρία, με σκοπό να φτάσουν 
σε όσο το δυνατόν πιο ικανοποιητικές μορφές αυτοδια¬ 
χείρισης, αυτοεξυπηρέτησης, δυνατότητας συναλλαγής 
και συνύπαρξης. 

Ειδικότεροι στόχοι του προγράμματος δραστηριο¬ 
τήτων: 

• Η παροχή θεραπευτικών παρεμβάσεων, ώστε να 
καταστεί δυνατή η πρόληψη και η αντιμετώπιση προβλη¬ 


μάτων συμπεριφοράς, δυσκολιών στη μνήμη, εκπαίδευση 
στην αυτοφροντίδα τους, μέσω αγωγής υγείας κλπ. 

• Η παροχή ομαδικών και ατομικών αποκαταστασι- 
ακών παρεμβάσεων, ώστε να καταστεί δυνατή η ανα¬ 
στολή των βλαβών της φυσιολογικής ή παθολογικής 
φθοράς της μνήμης και του σώματος και η διατήρηση 
της λειτουργικότητας των ατόμων. 

• Η οργανωμένη διαδικασία προσαρμογής του ατόμου 
σε μια δομή μακροχρόνιας περίθαλψης. 

• Η ανάπτυξη δικτύων υποστήριξης και αλληλεγγύης 
σε ανθρώπους, που εγκαταλείπουν το σπίτι τους ηθε¬ 
λημένα ή ακούσια, λόγω ανάγκης για να ζήσουν σε ένα 
προστατευμένο πλαίσιο. 

Αρθρο 7 

ΚΤΙΡΙΑΚΗ ΥΠΟΔΟΜΗ 

Οι τέσσερις πτέρυγες του Θεραπευτηρίου έχουν ξε¬ 
χωριστή κεντρική είσοδο για κάθε Τμήμα Περίθαλψης, 
με εξωτερικούς επίπεδους χώρους, που διαθέτουν ρά¬ 
μπες, από κάθε πλευρά, για την εύκολη πρόσβαση στο 
κεντρικό κτίριο. 

Στον εξωτερικό χώρο υπάρχουν: πέργκολα με καθί¬ 
σματα που μετατρέπεται σε χώρο εργασιοθεραπείας 
κατά την θερινή περίοδο, αμφιθέατρο, για την διοργά¬ 
νωση εκδηλώσεων, εκκλησάκι του Αγίου Θεράποντα 
για την τήρηση των θρησκευτικών υποχρεώσεων των 
ασθενών, ξεχωριστές αυλές που λειτουργούν ως χώ¬ 
ροι δραστηριοτήτων και μικροί κήποι με παγκάκια, από 
όλες τις πλευρές του Θεραπευτηρίου για προσωπική 
χαλάρωση. 

Ειδικά διαμορφωμένοι εσωτερικοί χώροι εξυπηρετούν 
τους σκοπούς της περίθαλψης στο Θεραπευτήριο: Κα¬ 
θιστικά, Τραπεζαρίες, Χώροι Εργασιοθεραπείας, Κινη¬ 
σιοθεραπείας, που είναι ανεξάρτητα σε κάθε Τμήμα 
Περίθαλψης. 

Οι χώροι είναι εύκολα προσβάσιμοι από τους ασθενείς, 
κατάλληλοι για άτομα με αναπηρία ή κινητικά προβλή¬ 
ματα, διαθέτουν πυρασφάλεια, εξόδους κινδύνου, ενώ 
τα πατώματα, ο εξοπλισμός επίπλωσης, ο φωτισμός 
και οι χειρολαβές έχουν επιλεχθεί με τρόπο που να 
εξασφαλίζεται ασφάλεια και ελευθερία κίνησης των 
συμμετεχόντων. 

Αρθρο 8 

ΜΕΣΑ ΠΑΡΟΧΗΣ ΠΕΡΙΘΑΛΨΗΣ 

Ένα σύνολο κατάλληλων ιατρικών, φυσιοθεραπευτικών 
και εργασιοθεραπευτικών μέσων, καθώς και ψυχομετρι¬ 
κών τεστ αποτελούν τον εξοπλισμό του Θεραπευτηρίου 
που χρησιμοποιείται σε καθημερινή βάση για την σφαι¬ 
ρική κάλυψη των αναγκών των ασθενών. 

Ο Ιατρικός- Νοσηλευτικός εξοπλισμός περιλαμβάνει: 

Ξηρό κλίβανο (1), σετ χειρουργικών εργαλείων ραμμάτων 

(2) , συσκευές αναρρόφησης (3), ηλεκτροκαρδιογράφους 

(3) , ανελκυστήρα ανύψωσης ηλικιωμένων (1), στρώματα κα¬ 
τακλίσεων (20), Μηχανισμοί στρωμάτων κατακλίσεων (27), 

αναπηρικά αμαξίδια (32), εξεταστικά κρεβάτια (2), μπουκά- 
λες οξυγόνου (17), συμπυκνωτές οξυγόνου (4), νεφελοποι- 
ητές (11), Βοηθήματα στήριξης κρεβατιών (8), τροχήλατα 
νοσηλείας αλλαγής τραυμάτων (2), τροχήλατο νοσηλείας 
φαρμάκων (2), τροχήλατο για ηλεκτροκαρδιογράφο (1), 
Κουτί πρώτων βοηθειών (2), τροχήλατα για μετακίνηση 
μεγάλων πιεσόμετρων (3), πιεσόμετρα, θερμόμετρα, στα- 
τό διαγραμμάτων (6), σύστημα ανάκλησης κάτω άκρων 
για αποφυγή πίεσης (1), οξύμετρα (3), περιπατητήρες (40), 
Ορθοστάτης (1), καρέκλες για λουτρό καθαριότητας (3), 
τροχήλατο για την ατομική καθαριότητα των χεριών (1), 
φορείο (1), μετρητές σακχάρου (4), καρότσια προσωπικής 
υγιεινής (4), φορητό ακτινολογικό μηχάνημα (1), στατό για 
ορούς (5), προστατευτικό κάγκελο για εγκαύματα, έλκη 
κτλ. (1), πίνακας απεικόνισης ακτινογραφιών (2) και είδη 
λήψης αιματολογικής εξέτασης. 

Η φυσιοθεραπευτική παρέμβαση υλοποιείται στην Αί¬ 
θουσα Κινησιοθεραπείας, όπου οι ασθενείς που αντιμε¬ 
τωπίζουν κάποιο πρόβλημα υγείας στο οποίο μπορεί η 
φυσικοθεραπεία να παρέμβει θετικά, μαθαίνουν πως να 
ελέγχουν τα συμπτώματά τους, πως να ελαττώνουν τις 
πιθανότητες πρόκλησης μεγαλύτερης βλάβης, με βάση 
τις καθημερινές τους δραστηριότητες, τη μηχανική του 
σώματός τους, και όλα αυτά με σκοπό να κερδίσουν 
δύναμη και ελαστικότητα, προκειμένου να επιστρέφουν 
στις καθημερινές τους δραστηριότητες. 

Οι στόχοι που τίθενται είναι: 

1. Εκπαίδευση του ασθενούς για τον τρόπο κίνησης 
και άσκησης, χωρίς να προκληθεί περαιτέρω βλάβη. 

2. Εκπαίδευση του ασθενούς για τον τρόπο διαχεί¬ 
ρισης των συμπτωμάτων του και οδηγίες αποφυγής 
δραστηριοτήτων υψηλού ρίσκου. 

3. Ενημέρωση και παρουσίαση τεχνικών που θα του 
εξασφαλίσουν ασφαλείς συνθήκες εργασίας. 

Ο εξοπλισμός της Αίθουσας Κινησιοθεραπείας περι¬ 
λαμβάνει: 

Πάτωμα ίΐίρ ίΙορ, Ποδοσφαιράκι, ΑΨ-ΜοΚαγ, Συσκευή 
πηχαιοκαρπικής (κάμψης-έκτασης), Συσκευή πηχαι- 
οκαρπικής (πρηνισμού-υπτιασμού), Πολύζυγο, Τροχό 
ώμου, Μπάλες ισορροπίας, Δίσκο ισορροπίας, Λάστιχα 
εκγύμνασης με λαβές, Στόχο δαπέδου άαιΐ με Ν/θΙοιό, 
Συσκευές εξάσκησης άνω άκρων (Ιιαηό πιαείοη όίρί ΙΙθχ, 
οαηόο ννοό, ά&ηά θχθγοι3θ όαΓε), Συσκευές προσαγωγών 
(θνθΜεεΙ, ΙΙπίρΙι ιπαείθή, Βάρη άνω και κάτω άκρων, Τροχό 
κοιλιακών(απλός, με μαξιλάρι), Χούλα χουπ, Στρώματα 
γυμναστικής αφρώδη. 

Τα μέσα εργασιοθεραπείας αφορούν υλικά χειροτε¬ 
χνίας, σχολικούς πίνακες, βιβλία, επιτραπέζια παιχνίδια, 
πηλό, γύψο, εξειδικευμένες ασκήσεις γνωστικού ερεθι¬ 
σμού και άλλα είδη ή υπηρεσίες, που συμβάλουν στην 
υλοποίηση των στόχων του Προγράμματος Δραστη¬ 
ριοτήτων. 

Μέσα επίτευξης του σκοπού του προγράμματος ερ¬ 
γασιοθεραπείας: 

Ψυχιατρική παρακολούθηση 

Ατομική και ομαδική ψυχοθεραπεία 


Προγράμματα μνημονικής διέγερσης, προσοχής και 
συγκέντρωσης 

Προγράμματα ατομικών δεξιοτήτων, συμπεριφοράς 
και υγιεινής 

Προγράμματα φυσικής άσκησης 

Δομημένες παρεμβάσεις οργάνωσης ελεύθερου χρό¬ 
νου και ψυχαγωγίας 

Δραστηριότητες αναψυχής και εξόδων 

Ανάπτυξη ικανότητας έκφρασης 

Προαγωγή διαπροσωπικών σχέσεων και ομαδικής 
συνεργασίας 

Τα μέσα ψυχομετρικής μέτρησης, που χρησιμοποιού¬ 
νται από τον Νευρολόγο-Ψυχίατρο, εξωτερικό συνερ¬ 
γάτη του Θεραπευτηρίου, αφορούν ειδικά επιστημονικά 
ψυχολογικά ΤθεΙ που προσδιορίζουν το στάδιο άνοιας 
ενός ασθενή, την ικανότητα αντίληψης, προσανατολι¬ 
σμού και άλλα. 

Αρθρο 9 

ΔΙΑΚΡΑΤΙΚΕΣ ΣΥΝΕΡΓΑΣΙΕΣ 

Το Αννουσάκειο Θεραπευτήριο αποτελεί πλαίσιο εκ¬ 
παίδευσης νοσηλευτών από την Νορβηγία στον τομέα 
της νοσηλευτικής φροντίδας πασχόντων από χρόνιες 
παθήσεις. Συγκεκριμένα μέσω της ανάπτυξης διακρατι¬ 
κών συνεργασιών, με υπεύθυνο την Κοινωνική Υπηρεσία, 
το Θεραπευτήριο οργανώνει σχέδια μαθητείας κάθε 
χρόνο, διάρκειας από τριών εβδομάδων έως τριών μη¬ 
νών για την εκπαίδευση σπουδαστών της νοσηλευτικής 
τέχνης, στο σύστημα περίθαλψης του Θεραπευτηρίου. 

Πρόκειται για την αξιοποίηση του Ευρωπαϊκού Προ¬ 
γράμματος Ιβοπει-άο Θα νίηοί, όπου οι μαθητευόμενοι 
εκπαιδεύονται από το νοσηλευτικό προσωπικό για την 
αποκόμιση εργασιακής εμπειρίας στην φροντίδα των 
χρονίως πασχόντων. 

Η φιλοσοφία τέτοιων σχεδίων μαθητείας είναι η μά¬ 
θηση μέσα από ένα διαφορετικό σύστημα εργασίας, 
υπό μία συγκεκριμένη κουλτούρα και παράδοση, μακριά 
από την οικεία χώρα. Η εκπαίδευση περιλαμβάνει: μά¬ 
θηση της βασικής επικοινωνίας στην ελληνική γλώσ¬ 
σα, νοσηλευτικές πράξεις, συμμετοχή στο πρόγραμμα 
προσωπικής υγιεινής των ασθενών, εξοικείωση με την 
τοπική κουλτούρα και παράδοση, μέσα από την παρα¬ 
κολούθηση πολιτισμικών εκδηλώσεων και ξενάγηση σε 
μουσεία και ιστορικά αξιοθέατα του τόπου. 

Το σύστημα φροντίδας του Θεραπευτηρίου ενισχύεται 
από την συμμετοχή των ξένων σπουδαστών, που υπο¬ 
λογίζεται από 3 έως 5 φορές τον χρόνο κατά μέσο όρο 
και δημιουργεί μία διεθνή ατμόσφαιρα συνεργασίας, με 
την ανταλλαγή μεθόδων τεχνογνωσίας και πρακτικών 
μεταξύ των εταίρων. 

Άρθρο 10 

ΕΘΕΛΟΝΤΙΚΗ ΔΡΑΣΗ 

Η εθελοντική συμμετοχή αποτελεί έναν από τους βα¬ 
σικούς στόχους της Κοινωνικής Υπηρεσίας του Θερα- 

πευτηρίου, καθώς και η επιμόρφωση των εθελοντών, με 
σκοπό την ευαισθητοποίηση και την εξοικείωσή τους 
με τα προβλήματα που αντιμετωπίζονται στο Ίδρυμα. 

Η λειτουργία του Συνδέσμου των Εθελοντών είναι υπό 
την εποπτεία της Κοινωνικής Λειτουργού, που θέτει με 
τους εθελοντές συγκεκριμένο χρονοδιάγραμμα κάλυ¬ 
ψης των ποικίλων αναγκών των ασθενών. 

Οι Εθελοντές συμμετάσχουν στο σύστημα φροντίδας 
του Θεραπευτηρίου, προσφέροντας βοήθεια είτε σε 
πρακτικό επίπεδο όπως στην καθημερινή σίτιση των 
ασθενών, είτε σε ηθικό επίπεδο: συμμετοχή σε δρά¬ 
σεις εργασιοθεραπείας, συνοδεία ασθενών για ένταξη 
στις κοινωνικές εκφάνσεις της κοινότητας, διοργάνωση 


εκδηλώσεων για την ψυχαγωγία των περιθαλπομένων, 
εντός του Ιδρύματος. 

Κίσαμος 12-2-2013 

Ο παρών Εσωτερικός Κανονισμός Λειτουργίας εγκρί- 
θηκε με την υπ’ αριθμό 391/2-4-2012 πράξη του Διοικη¬ 
τικού Συμβουλίου του Αννουσάκειου Θεραπευτηρίου 
Κισάμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 26 Μαρτίου 2013 

Ο Αντιπεριφερειάρχης 
Α. ΒΟΥΛΓΑΡΑΚΗΣ 

ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιοή ΡΥΡ/ΟΡ; 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ,Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ΙιΙίρ://νννννν.β1.9Γ - β-πιαΜ: ννβόπΐ33ΐβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02009952404130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































